**“Hüquqi şəxslərin dövlət qeydiyyatı və dövlət reyestri haqqında” Azərbaycan Respublikasının Qanununda**

**dəyişiklik edilməsi barədə**

**AZƏRBAYCAN RESPUBLİKASININ QANUNU**

Azərbaycan Respublikasının Milli Məclisi Azərbaycan Respublikası Konstitusiyasının 94-cü maddəsinin I hissəsinin 10-cu bəndini rəhbər tutaraq, Azərbaycan Respublikasının “Siyasi partiyalar haqqında” Azərbaycan Respublikasının Qanununda dəyişiklik edilməsi barədə” 2018-ci 1 may tarixli 1099-VQD nömrəli və “Həmkarlar ittifaqları haqqında” Azərbaycan Respublikasının Qanununda dəyişikliklər edilməsi barədə” 2018-ci 1 may tarixli 1110-VQD nömrəli qanunlarının icrası ilə əlaqədar**qərara alır:**

 “Hüquqi şəxslərin dövlət qeydiyyatı və dövlət reyestri haqqında” Azərbaycan Respublikasının Qanununda (Azərbaycan Respublikasının Qanunvericilik Toplusu, 2004, № 1, maddə 8; 2005, № 1, maddə 1, № 8, maddə 700; 2006, № 2, maddə 70; 2008, № 2, maddə 49; 2010, № 4, maddə 265; 2012, № 1, maddə 2, № 7, maddə 651; 2013, № 12, maddə 1479; 2014, № 2, maddə 78, № 7, maddə 769, № 11, maddə 1356, № 12, maddə 1526; 2015, № 11, maddə 1259; 2016, № 4, maddə 644, № 10, maddə 1606; 2017, № 5, maddələr 709, 724, № 10, maddə 1775) aşağıdakı dəyişikliklər edilsin:

 1. 12.8.3-1-ci maddədən “fəaliyyətinin dayandırılması və bərpa edilməsi,” sözləri çıxarılsın.

 2. Aşağıdakı məzmunda 12.8.3-2-ci maddə əlavə edilsin:

“12.8.3-2. siyasi partiyaların, həmkarlar ittifaqlarının, qeyri-hökumət təşkilatlarının və xarici qeyri-hökumət təşkilatlarının filial və ya nümayəndəliklərinin fəaliyyətinin dayandırılması və bərpa edilməsi barədə məlumatlar;”.

 3. 14.2.3-cü maddəyə “fəaliyyət ərazisi,” sözlərindən sonra “fəaliyyətinin dayandırılması və bərpa edilməsi,” sözləri əlavə edilsin.

 4. 14.2.4-cü maddəyə “barədə” sözündən əvvəl “, fəaliyyətinin dayandırılması və bərpa edilməsi” sözləri əlavə edilsin.

 5. 14.2.5-ci maddədən “, habelə fəaliyyətinin dayandırılmasına və bərpa edilməsinə dair” sözləri çıxarılsın.

 **İlham Əliyev**

 **Azərbaycan Respublikasının Prezidenti**

Bakı şəhəri, 18 dekabr 2018-ci il

№ 1396-VQD